CELEX: 32016R1058
Language: sl
Date: 2016-06-29 00:00:00
Title: Izvedbena uredba Komisije (EU) 2016/1058 z dne 29. junija 2016 o koncu razpisnega postopka za odkup posnetega mleka v prahu v okviru javne intervencije, začetega z Izvedbeno uredbo (EU) 2016/826

30.6.2016   
            
            
               SL
            
            
               Uradni list Evropske unije
            
            
               L 173/57
            
         IZVEDBENA UREDBA KOMISIJE (EU) 2016/1058
   z dne 29. junija 2016
   o koncu razpisnega postopka za odkup posnetega mleka v prahu v okviru javne intervencije, začetega z Izvedbeno uredbo (EU) 2016/826
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (1) ter zlasti člena 3(6) Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) 2016/826 (2) se je začel razpisni postopek za odkup posnetega mleka v prahu, saj je bila presežena količinska omejitev 218 000 ton, določena v členu 3(1)(c) Uredbe (EU) št. 1370/2013 za odkup posnetega mleka v prahu po fiksni ceni v okviru javne intervencije.
            
         
               (2)
            
            
               Z drugim pododstavkom člena 3(1) Uredbe (EU) št. 1370/2013, kakor je bila spremenjena z Uredbo Sveta (EU) 2016/1042 (3), so bile povečane količinske omejitve, ki se uporabljajo za odkup posnetega mleka v prahu po fiksni ceni za leto 2016 od 30. junija 2016.
            
         
               (3)
            
            
               Zato je primerno, da se konča razpisni postopek, začet z Izvedbeno uredbo (EU) 2016/826, in ponovno začne odkup posnetega mleka v prahu po fiksni ceni v okviru javne intervencije, dokler se ne dosežejo povečane količinske omejitve.
            
         
               (4)
            
            
               Ker morajo intervencijske agencije takoj po objavi te uredbe obvestiti ponudnike o koncu razpisnega postopka, bi morala ta uredba začeti veljati na dan objave v Uradnem listu Evropske unije —
            
         SPREJELA NASLEDNJO UREDBO:
   Člen 1
   Konec razpisnega postopka
   Razpisni postopek, začet z Izvedbeno uredbo (EU) 2016/826, se konča.
   Člen 2
   Začetek veljavnosti
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2016
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 346, 20.12.2013, str. 12.
   
      (2)  Izvedbena uredba Komisije (EU) 2016/826 z dne 25. maja 2016 o prekinitvi intervencijskega odkupa posnetega mleka v prahu po fiksni ceni do 30. septembra 2016 in začetku razpisnega postopka za odkup (UL L 137, 26.5.2016, str. 19).
   
      (3)  Uredba Sveta (EU) 2016/1042 z dne 24. junija 2016 o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode glede veljavne količinske omejitve za odkup posnetega mleka v prahu (UL L 170, 29.6.2016, str. 1).